Diatlov pasabideko gertakaria

Diatlov pasabideko gertakaria () 1959ko otsailaren 1aren eta 2aren artean Ural mendien iparraldean, orduko Sobietar Batasuneko bederatzi mendizaleren heriotza misteriotsua izan zen.

Uraleko Institutu Politeknikoko esperientzia handiko mendizaleek Kholat Siakhl mendiaren tontorretik gertu kanpamentua ezarri zuten, egun Igor Diatlov taldeko buruaren omenezko izena daukan lekuan. Gauean, arrazoi ezezagunengatik, labanaz kanping-denda barrukaldetik sastakatu eta kanpalekutik kanpora atera ziren bederatziak. Kanpalekutik ihes egin zuten, gehienek arropa gutxirekin eta oinutsik, kanpalekuaren inguruko elur-ekaitz astunera. Momentu horretan, kanpaleku inguruan -25 °C eta -30 °C arteko tenperatura zegoela estimatzen da.

Otsailaren 26an aurkitu zituzten taldekideen gorpuak. Sobietar Batasuneko agintariek gauzatutako ikerketa batek ebatzi zuen sei hipotermiak jota hil zirela eta beste hiruk traumatismo fisiko bortitzen zeinuak zituztela. Biktima batek burezurra frakturatuta zuen; Beste bik bularreko haustura oso larriak jasan zituzten. Taldeko kide baten gorpuari mihia eta begiak falta zitzaizkion. Ikerketak ondorioztatu zuen "indar ezezagun bortitza" izan zela heriotzak eragin zituena. Hainbat teoria sortu dira azaldu gabeko heriotzak argitzeko: animalien erasoak, mansien erasoa, hipotermiaren eragin fisiko eta psikologikoak, elur-jausiak , infrasoinuek eragindako panikoa eta militarren parte-hartzea besteak beste.

2019an Errusiak ikerketa berria ireki zuen gertakaria argitzeko, eta bere ondorioak 2020ko uztailean aurkeztu ziren: elur-jauzia izan zen heriotzak eragin zituena. Elur-jauziari biziraun ziotenek euren kanpin-dendak azkar utzi behar izan zituzten, arropa egokirik gabe eta ikuspen eskasarekin; horiek hipotermiaren ondorioz hil ziren. 2021ean, Frozen II filma egiteko erabilitako teknologiaren bidez, proposatu zen lauza moduko elur-jauzi bat izan zitekeela zauriak azaltzeko modua.

 Hildakoak 
 Espedizioko kideak  Izena  Errusierazko izena   Jaiotze data  Adina  Generoa  Oharrak    Igor Alekseyevich Dyatlov  Игорь Алексеевич Дятлов  1936ko urtarrilaren 13a  23  Gizonezkoa  Taldeko liderra    Yuri Nikolayevich Doroshenko  Юрий Николаевич Дорошенко  1938ko urtarrilaren 29a  21  Gizonezkoa    Lyudmila Alexandrovna Dubinina  Людмила Александровна Дубинина  1938ko maiatzaren 12a  20  Emakumezkoa    Yuri (Georgiy) Alexeyevich Krivonischenko  Юрий (Георгий) Алексеевич Кривонищенко  1935eko otsailaren 7a  23  Gizonezkoa    Alexander Sergeyevich Kolevatov  Александр Сергеевич Колеватов  1934ko azaroaren 16a  24  Gizonezkoa    Zinaida Alekseevna Kolmogorova  Зинаида Алексеевна Колмогорова  1937ko urtarrilaren 12a  22  Emakumezkoa    Rustem Vladimirovich Slobodin  Рустем Владимирович Слободин  1936ko urtarrilaren 11a  23  Gizonezkoa    Nikolai Vladimirovich Thibeaux-Brignolles  Николай Владимирович Тибо-Бриньоль  1935eko uztailaren 5a  23  Gizonezkoa  Semyon (Alexander) Alekseevich Zolotaryov  Семён (Александр) Алексеевич Золотарёв  1921eko otsailaren 2a  38  Gizonezkoa    Yuri Yefimovich Yudin  Юрий Ефимович Юдин  1937ko uztailaren 19a  21  Gizonezkoa  Bizirik atera zen espediziokide bakarra. Ondoez batengatik espedizioa utzi zuen urtarrilaren 28an.  

 Erreferentziak 

 Bibliografia 


 Kanpo estekak 
 Kasuaren ikerketa osoa, jatorrizko dokumentuak, autopsiaren txostenak, gorpuen argazkiak eta arrazoi posibleei buruzko informazio zehatza (ingelesez)
 Dyatlov pasabideko mapa (P-40-83,84) eskala 1: 100000 
 Uraletako gertakariaren kokapenak turistak erakartzen ditu
 Argazki-galeria osatua, bilaketa-taldeek ateratako argazkiak barne 
 Argazki eta testu batzuk 
 Argazki-galeria: taldekoen argazkiak, ikerlari batzuen dokumentuen argazkiak 
 Dyatlov Passeko Istripua
 Argazki-bideodun orria ingelesez
 Atlas Obscurako gertakariari buruzko artikulua
 Heriotza bidean. A. Rakitin 
 https://www.kp.ru/daily/26830/3870457/ DNA misterioa. (errusiera)

Kategoria:1959
Kategoria:Errusiako historia
Kategoria:Mendi espedizioak